Pasiënte se regte word benadeel by Bophelong hospitaal a.g.v. infrastruktuur uitdagings – nie-nakoming van aanvaarbare standaarde en norme kan lei tot die uitbreek van siektes omdat infeksiebeheer nie behoorlik toegepas word | MedSure.co.za
Nóg probleme by die hospitaal sluit in dat die wassery glad nie funksioneer nie weens gebrekkige infrastruktuur. Daar is ook nie warm water nie omdat die sonkrag- en waterverwarmingstelsel nie werk nie.
Die DA in Noordwes vra nou ’n omvattende ondersoek na die omstandighede by die hospitaal. Joe McGluwa, DA-leier in Noordwes, sê die party is “verras” deur Mokgoro se “oningeligtheid”.
“Ons neem dit met ’n knippie sout, want die hospitaal is op sy drumpel. Die premier bak waarskynlik nou mooi broodjies met die oog op die verkiesing (in Mei). Ons het die Noordwesregering al maande gelede oor die omstandighede daar ingelig.”
Die DA het reeds in Maart 2018, toe Supra Mahumapelo nog premier was, alarm gemaak oor die haglike omstandighede by die hospitaal. Met die party se destydse besoek het meeste van die infrastruktuurprobleme wat Mokgoro nou aangetref het, reeds bestaan.
Die hospitaal kon toe ook na net 97 staatspasiënte in die twee sale omsien, terwyl die hospitaal die vermoë het om na 259 pasiënte om te sien. Daar was net 12 personeellede, een psigiater en een dokter by die hospitaal. In die kraamsaal moes sommige pasiënte op matrasse op die vloer slaap.
Tebogo Lekgethwane, woordvoerder vir Noordwes se gesondheidsdepartement, het toe gesê die hospitaal is nog nie klaar gebou nie en pasiënte word in fases daarheen geskuif soos die bouwerk vorder. Die departement het ook beloof om nóg spesialiste uit lande soos Kuba, Iran en Turkye te werf, en dat die onhigiëniese toestande ondersoek sou word.
Mokgoro se plan
Premier Mokgoro het nou hernieude ingrepe aangekondig:
Die kontrakteur is teruggeroep om boufoute te herstel.
Instandhoudingswerk sal gedoen word.
’n Tydelike boorgat sal gegrawe word om voldoende watervoorsiening te verseker, voordat ’n geiser en waterpomp geïnstalleer sal word.
Terwyl die rioolinfrastruktuur voltooi word, sal ’n suigpomp gebruik word om die riooltenk leeg te maak.
Sedibeng Water sal JoJo-tenks by die hospitaal weekliks volmaak.
Al bogenoemde behoort teen Mei 2019 voltooi te wees, sê Mokgoro.
« ANC-government to open state-owned pharmaceutical company – the idea of this is terrifying since we are all aware of the lack of skill government officials has not to mention a treasury that is lacking funding – How on earth will this move be sustainable?
Gauteng-gesondheid R5 mjd. in die rooi en sal waarskynlik ’n reddingsboei moet kry, nogtans ploeg ANC regering voort met nuwe gesondheidsplan alhoewel hy nou alreeds nie die mas kan opkom nie »